Document ID: 32004R1081

UREDBA KOMISIJE (ES) št. 1081/2004
z dne 8. junija 2004
o odstopanju od Uredbe (ES) št. 1431/94 glede veljavnosti uvoznih dovoljenj v sektorju perutninskega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (1), in zlasti člena 3(2) Uredbe,
ob upoštevanju naslednjega:
(1)
Člen 5 Uredbe Komisije (ES) št. 1431/94 z dne 22. junija 1994 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode (2), določa pravila glede veljavnosti uvoznih dovoljenj.
(2)
Z Odločbo Komisije 2004/122/ES z dne 6. februarja 2004 o nekaterih zaščitnih ukrepih v zvezi s ptičjo gripo v različnih azijskih državah (3) je bil do 15. avgusta 2004 začasno ustavljen uvoz številnih perutninskih proizvodov iz več držav, vključno s Tajsko. To je lahko nekaterim tržnim udeležencem preprečilo uporabo uvoznih dovoljenj za uvoz iz Tajske, izdanih za obdobje od 1. januarja do 31. marca 2004. Zato je obdobje veljavnosti teh dovoljenj treba podaljšati do 30. septembra 2004.
(3)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Z odstopanjem od prvega odstavka člena 5 Uredbe (ES) št. 1431/94 se veljavnost dovoljenj, izdanih za obdobje od 1. januarja 2004 do 31. marca 2004 za proizvode iz skupine številka 2, uvožene iz Tajske, podaljša do 30. septembra 2004.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. junija 2004

Labels: 3
17
18
6